સદર કાર્યક્રમના અંતમાં સુપરવાઈઝરશ્રી જે.એલ.પટેલ દ્વારા આભારવિધિ કરવામાં આવી. કાર્યક્રમનુ સંચાલન શાળના શિક્ષકશ્રી જીતેન્દ્રભાઈ એસ.પટેલ અને શ્રીમતિ કવિતાબેન એસ.કલ્લૈયા દ્વારા કરવામાં આવ્યુ. આ પ્રસંગે સંસ્થાના મુરબ્બીશ્રી ભોળાભાઈ પટેલે નૂતન જનરલ હોસ્પિટલ માટે તેમના ધર્મપત્નિ અને સ્વ.સાંકળચંદ કાકાના સુપુત્રી સ્વ.શાંતાબેનના નામે રૂા.૧ કરોડ ૨૫ લાખના દાનની જાહેરાત કરેલ છે. આ પ્રસંગે સંસ્થાના મેનેજમેન્ટ દ્વારા સંસ્થાના ભૂતપૂર્વ અને સંસ્થાએ સમાજના અગ્રણીઓ પાસે અમૃત મહોત્સવ પ્રસંગે સંસ્થાના વિકાસ માટે આર્થિક યોગદાન આપવાની ટહેલ મુકતા ખુબજ ઉત્સાહથી યોગદાન આપવા માટે આગળ આવેલ છે.આમ ખૂબજ આનંદ અને ઉલ્લાસપૂર્વક શુભારંભ કાર્યક્રમ યોજાઈ ગયો.